Kontakt:

Hindrek Pikk

Commercial Marketing Manager Nordic

+3725655880  
hindrek\_pikk@goodyear.com

PRESSEMEDDELELSE

**Goodyear advarer flådeoperatører: Reglerne for vinterdæk er ikke de samme i hele Europa**

*Det er ikke kun vejrforholdene, der kan stoppe lastbilerne til vinter*

**Bruxelles, 18.12.2015** – Goodyear advarer lastbils- og buschauffører om faren ved ikke at bruge de korrekte vinterdæk. Både dårligt vejr og de forskellige, europæiske regler for vinterdæk kan stoppe kørslen eller straffe chaufførerne for ikke at overholde loven. Og definitionen af "vinterdæk" er ikke den samme for hele Europa.

“*Alle chauffører er klar over de problemer, som et pludseligt snevejr kan medføre, og generelt har de udstyret deres køretøjer med det nødvendige udstyr*,” sagde Benjamin Willot, marketingdirektør for erhvervsdæk hos Goodyear Europe, Middle East & Africa. “*Men et stigende antal europæiske lande kræver, at man bruger vinterdæk til erhvervskøretøjer – ikke kun, når forholdene byder det, men også i faste tidsrum hvert år. En af de store udfordringer for chaufførerne er den manglende harmonisering i EU af reglerne for vinterdæk til erhvervskørsel. Overholder man ikke reglerne, kan det medføre bøder, eller at køretøjet ikke må køre videre."*

Definitionen af vinterdæk til erhvervskøretøjer udvikler sig i hele Europa. M+S-mærket (ses også som MS, M&S, M-S), der står for "mudder og sne", har hidtil understøttet de nationale regler om vinterdæk. Men sidst i 2012 introducerede EU endnu et nyt vinterdæksymbol: 3PMSF (3-Peak-Mountain-Snow-Flake)-mærket. Det nye symbol kan kun anvendes lovligt, hvis dækket opfylder et mindstekrav om kørsel i sne. Erhvervsdæk, der består den standardiserede prøve og er udstyret med 3PMSF-mærket, er officielt "snedæk til brug i ekstreme sneforhold". Men 3PMSF-symbolet udelukker ikke brugen af M+S-mærket eller erstatter brugen af dette i lovgivningen om vinterdæk til lastbiler i Europa. Begge mærker er fortsat gyldige, og de specifikke vinterdækkrav skal findes i de forskellige landes nationale lovgivning.

I Europa er der allerede lande, der har vedtaget eller ændret deres regler for vinterdæk, hvor der henvises til erhvervskøretøjers 3PMSF-mærkede dæk, og stadig accepterer alle M+S-mærkede dæk med eller uden 3PMSF. De lande, der anerkender den nye mærkning, er Norge, Sverige, Tyrkiet og Rusland, hvorimod Østrig, Tyskland, Kroatien og Italien fortsat kun henviser til M+S-mærkning i den nationale lovgivning om vinterdæk. I nogle europæiske lande, f.eks. Belgien, Danmark, Estland, Finland, Ungarn, Irland, Letland, Litauen, Storbritannien samt Polen, gælder der ingen regler omkring lastbilers brug af vinterdæk.

M+S-symbolet accepteres generelt stadig som definition på vinterdæk til erhvervskøretøjer i europæiske lande, men der gælder ofte andre tillægskrav såsom minimum mønsterdybde i vinterhalvåret.

Goodyear Dunlop har identificeret 28 europæiske lande med regler for brug af vinterdæk til erhvervskøretøjer. Nogle steder er kravene lokale, andre steder kræves der under visse omstændigheder vinterdæk på alle veje, og andre steder gælder der obligatoriske regler i en fastsat tidsperiode uanset vejrforholdene. Flådeoperatører bør kontrollere reglerne for de respektive lande, som de kører i.

**Ikke alle erhvervsvinterdæk er skabt ens**

M+S betyder, at et dæk har bedre vejgreb i sne end et standarddæk. Mærket er ikke knyttet til en standardiseret test. Derimod skal 3PMSF-dæk bestå en ISO-test med strenge regler, som EU definerede i 2012. I testen sammenlignes vejgrebet med et referencedæks vejgreb på en vej med tætpakket sne. For at bestå testen skal dækket have et vejgreb, der er mindst 25 % bedre end referencedækkets. Set ud fra kravet om vejgreb i sne er lastbildæk med 3PMSF-symbolet det bedste valg til svære vinterforhold i forhold til dæk, der kun har M+S-mærket.

**Specifikke vinterdæk til erhvervskøretøjer**

Hverken M+S- eller 3PMSF-symbolet fortæller alt, hvad du skal vide. Symbolerne viser, at dækkene har bedre vintervejgreb end et normalt dæk, men der er også specifikke vinterdæk på markedet. De specifikke vinterdæk til lastbiler har begge mærker og er specialudviklet til svære vinterforhold. I år har Goodyear introduceret en helt ny generation af specifikke vinterdæk til lastbiler. ULTRA GRIP MAX-dækkene er specialudviklet til vinterforhold. De giver bedre vejgreb i sne end andre Goodyear-dæk med M+S- eller endda 3PMSF-mærket for derved at sikre, at lastbilerne også kan køre i vintervejr.

*"Vores nye ULTRA GRIP MAX-dæk er specifikke vinterdæk til lastbiler, der tilbyder præcis det, lastbilchauffører forventer af et vinterdæk: godt vejgreb under svære vinterforhold. Alle dæk i det nye udvalg af vinterdæk til lastbiler bærer 3PMSF- og M+S-mærket, men deres vejgreb i sne er endnu bedre end de officielle krav. ULTRA GRIP MAX D opfylder endda kravene til det officielle, europæiske vinterdæk til lastbiler, når det er 50 %[[1]](#footnote-2) nedslidt. De nye ULTRA GRIP MAX-dæk har uden tvivl det bedste vejgreb i sne og vintervejr inden for vores store udvalg af Goodyear-lastbildæk," udtaler* Benjamin Willot, marketingdirektør for erhvervsdæk hos Goodyear Europe, Middle East & Africa.

De nye GoodyearULTRA GRIP MAX-dækomfatter ULTRA GRIP MAX S fordæk, ULTRA GRIP MAX D trækdæk og ULTRA GRIP MAX T trailerdæk. Det er specifikke vinterdæk til lastbiler, der alle bærer 3PMSF- og M+S-symbolet. Selv når trækdækkene er 50 %[[2]](#footnote-3) nedslidte, opfylder de stadig kravene til 3PMSF-mærket. Nøglen til at forstå de fantastiske resultater er IntelliMax Block Technology og IntelliMax Edge Technology. De er med til at levere øget vejgreb under hele dækkets levetid.

ULTRA GRIP MAX S fordæk har 5 % bedre vejgreb i sne med samme kilometertal som forgængeren, Goodyears ULTRA GRIP WTS. Det har 30 % bedre vejgreb end forgængeren, når det er halvt nedslidt[[3]](#footnote-4). ULTRA GRIP MAX D trækdækkets vejgreb i sne er 40 % bedre ved 50 % mønsterslid[[4]](#footnote-5) end forgængeren ULTRA GRIP WTD.

ULTRA GRIP MAX T-trailerdæk er udviklet til at kunne køre under svære vinterforhold og er også udstyret med både 3PMSF- og M+S-symbolet.

Goodyears specifikke tilbud til busser, især ved kørsel i Alperne i vintersportssæsonen, er UltraGrip Coach-trækdækket. Det er specifikt udviklet til moderne busser og er også udstyret med både M+S- og 3PMSF-mærket.

**Om Goodyear**

Goodyear er en af verdens største dækproducenter. Virksomheden beskæftiger omkring 66.000 personer og har 49 produktionssteder i 22 lande verden over. De to innovationscentre i Akron i Ohio og Colmar-Berg i Luxembourg arbejder målrettet på at udvikle state-of-the-art produkter og tjenester, der sætter standarden for teknologi og performance i industrien.

Goodyear Europes dæksortiment til erhvervskøretøjer, busser og rutebiler omfatter mere end 400 forskellige dæk i 55 størrelser. Mange af verdens førende bilproducenter monterer Goodyear-dæk som standardudstyr, herunder DAF, Iveco, MAN, Mercedes-Benz, Renault Trucks, Scania og Volvo. Goodyear leverer også dæk til alle større trailerproducenter. Med Fleet First, som omfatter TruckForce-servicenetværket, ServiceLine 24h vejhjælp, FleetOnlineSolutions internetbaseret managementsystem og Goodyear Retread Technologies, leverer Goodyear et af de bredeste sortimenter af specialdesignede tjenester i branchen.

Hvis du vil vide mere om Goodyear og virksomhedens produkter, kan du besøge www.goodyear.com.

1. Interne tests, der blev udført fra oktober 2013 til juli 2014 af Goodyear GIC\*L. [↑](#footnote-ref-2)
2. Interne tests, der blev udført fra oktober 2013 til juli 2014 af Goodyear GIC\*L. [↑](#footnote-ref-3)
3. Sammenlignende tests, der er udført fra oktober 2013 til juli 2014 af Goodyear GIC\*L på størrelse 315/80R22.5, viser, at det nye Goodyear ULTRA GRIP MAX S-dæk giver forbedret vejgreb i sne på op til 30 % set i forhold til Goodyear ULTRA GRIP WTS. De faktiske resultater kan variere baseret på, men ikke begrænset til, vej- og vejrforhold, dækstørrelse, dæktryk og køretøjets stand. [↑](#footnote-ref-4)
4. Sammenlignende tests, der blev udført fra oktober 2013 til juli 2014 af Goodyear GIC\*L på størrelse 315/80R22.5, viser, at: Det nye Goodyear ULTRA GRIP MAX D-dæk giver forbedret vejgreb i sne på op til 40 % set i forhold til Goodyear ULTRA GRIP WTD. De faktiske resultater kan variere baseret på, men ikke begrænset til, vej- og vejrforhold, dækstørrelse, dæktryk og køretøjets stand. [↑](#footnote-ref-5)